На основу члана 56. Статута Града Ниша ("Службени лист Града Ниша", бр. 88/2008) и члана 114. и 115. Пословника Скупштине Града Ниша ("Службени лист Града Ниша", бр. 100/2008),

Градско веће Града Ниша, на седници од 29.11.2016. године, подноси

**АМАНДМАН 1**

**на ПРЕДЛОГ ТРЕЋИХ ИЗМЕНА И ДОПУНА ПЛАНА ГЕНЕРАЛНЕ РЕГУЛАЦИЈЕ ПОДРУЧЈА ГРАДСКЕ ОПШТИНЕ ПАЛИЛУЛА – прва фаза**

**I** У ПРЕДЛОГУ ТРЕЋИХ ИЗМЕНА И ДОПУНА ПЛАНА ГЕНЕРАЛНЕ РЕГУЛАЦИЈЕ ПОДРУЧЈА ГРАДСКЕ ОПШТИНЕ ПАЛИЛУЛА – прва фаза, у текстуaлном делу плана, у тачки 7.2.2.9. ПРАВИЛА ГРАЂЕЊА ЗА КОМУНАЛНЕ ДЕЛАТНОСТИ, подтачка A.2.9. ЗЕЛЕНА ПИЈАЦА, Табела, став 12. „паркирање и гаражирање“, мења се и гласи:

„паркинг простор предвидети у оквиру грађевинске парцеле; број паркинг места - једно паркинг место на 100 m2 корисне површине простора"

**II** Овај амандман постаје саставни део ПРЕДЛОГА ТРЕЋИХ ИЗМЕНА И ДОПУНА ПЛАНА ГЕНЕРАЛНЕ РЕГУЛАЦИЈЕ ПОДРУЧЈА ГРАДСКЕ ОПШТИНЕ ПАЛИЛУЛА – прва фаза.

**О б р а з л о ж е њ е**

На основу Одлуке о изради Трећих измена и допуна Плана генералне регулације подручја Градске општине Палилула - прва фаза („Службени лист Града Ниша“, бр. 92/2016), у енклави 3, у зони ОТЦ-а извршена је промена намене из „пословно-трговинске“ у намену „зелена пијаца“.

С обзиром на то, да норматив за дефинисање потребног броја паркинг места у овој намени није одговарајући због могућности предвиђања различитих садржаја, Градско веће Града Ниша подноси Амандман на ПРЕДЛОГ ТРЕЋИХ ИЗМЕНА И ДОПУНА ПЛАНА ГЕНЕРАЛНЕ РЕГУЛАЦИЈЕ ПОДРУЧЈА ГРАДСКЕ ОПШТИНЕ ПАЛИЛУЛА – прва фаза, тако што се у текстуaлном делу плана, у тачки 7.2.2.9. ПРАВИЛА ГРАЂЕЊА ЗА КОМУНАЛНЕ ДЕЛАТНОСТИ, подтачка A.2.9. ЗЕЛЕНА ПИЈАЦА, Табела, став 12. „паркирање и гаражирање“, мења и гласи: „паркинг простор предвидети у оквиру грађевинске парцеле; број паркинг места - једно паркинг место на 100 m2 корисне површине простора". Предложени норматив је у складу са чланом 33, став 3, тачка 3 Правилника о општим правилима за парцелацију, регулацију и изградњу („Службени гласник РС“, бр. 22/2015).

Сагласно члану 115. Пословника Скупштине града Ниша овај амандман постаје саставни део ПРЕДЛОГА ТРЕЋИХ ИЗМЕНА И ДОПУНА ПЛАНА ГЕНЕРАЛНЕ РЕГУЛАЦИЈЕ ПОДРУЧЈА ГРАДСКЕ ОПШТИНЕ ПАЛИЛУЛА – прва фаза.

Број: 1786-8/2016-03

У Нишу, 29.11.2016.године

**ГРАДСКО ВЕЋЕ ГРАДА НИША**

**ПРЕДСЕДНИК**

**Дарко Булатовић**